Stuttar framhalds- og professiónbachelor útbúgvingar Stuttar framhaldsútbúgvingar Møguleiki er at lesa stutta framhaldsútbúgving í kunningartøkni á Føroya Handilsskúla í Tórshavn; Teldustøðingaútbúgving (TSÚ). Á Tekniska Skúla í Tórshavn ber til at taka stutta framhaldsútbúgving útbúgving sum byggitøkningur og framleiðslutøkningur. Stuttar framhaldsútbúgvingar vara millum 2 og 2½ ár, og geva møguleika fyri framhaldi á bachelorstigi. Treytin fyri at verða tikin inn á eina stutta framhaldsútbúgving er lokin miðnámsútbúgving. Professiónsbachelorutbúgvingar Møguleiki er at nema sær professiónsbachelorútbúgving í Føroyum sum Optometrist (optikari) og sum løgreglufólk. Læutíðin er í Føroyum og skúlagongdin í danmark. Optimistútbúgvingin varir 3 ½ ár. Løgregluútbúgvingin varir 3 ár. Útbúgvingin til løgreglufólk skiftir millum undirvísing á Løgregluskúlanum í Keypmannahavn og starvsvenjing á eini løgreglustøð. Ein professiónsbachelor útbúgving hevur vanliga 210 ECTS og er vanliga løgd til rættis til ávísa vinnugrein við ástøðiliga og verkliga læru.